armvectores/hy_wikipedia_2023 huggingface dataset:
Կոստա դե Նոբիլի

Կոստա դե Նոբիլի (իտալերեն՝ Costa de' Nobili), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 370 մարդ (2008 թվական)։ Խտությունը կազմում է 34 մարդ/կմ²։ Տարածքը 11 կմ² է։ Փոստային ինդեքս՝ 27010։ Հեռախոսային կոդ՝ 0382։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0382 70732


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զկեռենի

Զկեռենի (լատ.՝ Mespilus), զղեար, զղրենի, վարդազգիների (վարդածաղիկներ) ընտանիքի տերևաթափ պտղատու թփերի կամ ցածրաբուն ծառերի ցեղ։


== Կենսաբանական նկարագիր ==
Բարձրությունը 3-6 մ է։ ճյուղերը կարմրամոխրագույն են կամ դարչնագույն՝ կարճ, ուղիղ, փոքրաքանակ փշերով։ Տերևները ձվաձև են կամ նշտարաձև, մանր ատամնաեզր, վերևից՝ մուգ կանաչ, ներքևից՝ սպիտակ, խիտ խավոտ։ Ծաղիկները մեկական են, խոշոր, սպիտակ։ Ծաղկում է մայիսին։ Պտուղը խնձորանման է, տանձանման, կլորավուն, գորշ, դեղնավուն կամ կարմրավուն։ Պտղամիսը գորշ դարչնագույն է, տտիպ, թթվաշ։ Կորիզները 4-5 հատ են, ամուր։


== Տարածում ==
Հանդիպում է Հայաստանի Լոռու, Տավուշի, Արագածոտնի, Սյունիքի և այլ մարզերի ստորին, երբեմն՝ միջին լեռն, գոտիներում։ Աճում է լուսավոր կաղնուբոխու անտառներում, անտառեզրերին, թփուտներում և այլն։


== Տեսակներ ==
Տարբերում են զկեռենու 5, բայց հիմնականում տարածված են երկու տեսակ՝

Զկռենի սովորական կամ գերմանական զկռենի (Mespilus germanica)
Զկռաշլոր- մերձարևադարձային զկռենի կամ ճապոնական զկեռենի (Mespilus canescens)։


== Նշանակություն և կիրառում ==
Տերևները, կեղևը և խակ պտուղները պարունակում են աղաղանյութեր։ Հասուն պտուղները պարունակում են շաքարներ, խնձորաթթու, կարոտին (A-նախավիտամին), վիտամին C և այլն։ Օգտագործվում են թարմ, թթու դրած։ Բնափայտը ծանր է, ամուր, լավ հղկվող, դեղնագորշավուն կամ կարմրավուն, օգտագործվում է մանր ատաղձագործության մեջ։ Բազմանում է սերմերով և արմատային մացառուտներով։ Մեղրատու է։


== Ծանոթագրություններ ==


== Գրականություն ==
James B. Phipps։ Hawthorns and Medlars, 2003, ISBN 0-88192-591-8


== Արտաքին հղումներ ==
Զկեռենին դպրոցական մեծ հանրագիտարանում
Քարոն (այլ կիրառումներ)

Քարոն, կարող է օգտագործվել հետևյալ իմաստներով՝

Քարոն (արբանյակ) - Պլուտոնի ամենամեծ արբանյակը։
Քարոն (դիցաբանություն) - հունական դիցաբանության ոգիների տեղափոխողը դեպի Աիդ Ստիքս գետով։Charon։

Charon (դիտարկիչ) - դիտարկիչ Inferno օպերացիոն համակարգում։
Charon (խումբ) - ֆիննական gothic metal խումբ։
Վերին Մաճարա

Վերին Մաճարա (վրաց.` ზემო მაჭარა, Զեմո Մաճարա), գյուղ Աբխազիայի Գուլրիփշի շրջանում, Գուլրիփշից 23 կմ հյուսիս-արևելք, Մաճարա գետի ձախ ափին։ Գտնվում է ծովի մակարդակից 80 մ բարձրության վրա։


== Բնակչությունը ==
1959 թվականի տվյալներով, գյուղում բնակվում էր 663 մարդ, հիմնականում հայեր և վրացիներ, իսկ 1989 թվականին, գյուղն ուներ 684 բնակիչ, կրկին հայեր և վրացիներ։
Բնակիչներն զբաղվում են ծխախոտի, թեյի և եգիպտացորենի մշակությամբ, այգեգործությամբ, շերամապահությամբ, մեղվաբուծությամբ և անասնապահությամբ։ Գյուղն ուներ վրացական ութամյա և հայկական տարրական դպրոցներ։
Հայերը եկել են Սամսունի և Օրդուի շրջակա գյուղերից` 1897 թվականին։


== Ծանոթագրություններ ==
Անգլիայի սիթի-քաղաքներ

Մեծ Բրիտանիան ունի 66 քաղաք, որոնցից՝

 Անգլիայում - 50;
 Ուելսում - 5;
 Շոտլանդիայում - 6;
Հյուսիսային Իռլանդիայում(ոչ դրոշը վեր 1972) - 5։Ստորև ներկայացված է Անգլիայի քաղաքների ցանկը.


== Անգլիա ==


== Տես նաև ==
List of towns and cities in England by historical population
List of English districts by ethnic diversity
List of conurbations in the United Kingdom


== Ծանոթագրություններ ==
Էդուարդ Բաբայան (քաղաքական գործիչ)

Էդուարդ Վլադիմիրի Բաբայան (օգոստոսի 9, 1972(1972-08-09), Վրացական ԽՍՀ, ԽՍՀՄ), ՀՀ ԱԺ 7-րդ գումարման պատգամավոր։ Մինչև պատգամավոր դառնալը եղել է գործարար Գագիկ Ծառուկյանի թիկնազորի պետը։ 2021 թվականի դեկտեմբերի 17-ից զբաղեցնում է Աբովյան խոշորացված համայնքի համայնքապետի պաշտոնը։


== Կենսագրություն ==
Էդուարդ Վլադիմիրի Բաբայան, ծնվել է 1972 թվականի օգոստոսի 9-ին Վրաստանի ԽՍՀ-ում։ 1974 թվականից ընտանիքով տեղափոխվել են ՀՀ և հաստատվել Աբովյան քաղաքում։ Միջնակարգ կրթությունը ստացել է Աբովյանի N 9 դպրոցում, այնուհետև ուսումը շարունակել է Երևանի մեքենաշինության տեխնիկումում։ 1992-1993 թվականներին ծառայել է ՀՀ ԶՈՒ-ում։ Արցախյան պատերազմի մասնակից է։ Պատերազմի տարիներին մասնակցել է Լաչինի միջանցքի ազատագրմանը, Քարվաճառի ազատագրմանը։


=== Կրթություն ===
2002 - 2006 թվականներին ավարտել է Ֆիզիկական Կուլտուրայի Պետական Համալսարանի՝ սպորտի մանկավարժության և կառավարման ֆակուլտետը։ Ֆիզիկական կուլտուրայի և սպորտի մանկավարժ, ձյուդոյի մարզիչ է։


=== Աշխատանքային և սպորտային գործունեություն ===
1979 թվականից առ այսօր զբաղվում է սպորտով արժանացել է բազմաթիվ մրցանակների։
1996-1997 թվականներին աշխատել է ՀՀ ոստիկանության կազմակերպված հանցավորության դեմ պայքարի գլխավոր վարչությունում (6-րդ վարչություն)։
1998 - 2004 թվականներին աշխատել է ՀՀ պաշտպանության նախարարությունում։
2004 - 2018 թվականներին արժատել է ՀՀ ոստիկանության պետական պահպանության գլխավոր վարչության անձի անվտանգության և գույքի պահպանության բաժնում։
2017 թվականից հանդիսանում է ՀԱՕԿ-ի նախագահի խորհրդական (հասարակական հիմունքներով)։


=== Քաղաքական գործունեություն ===
2018-2021 թվականներին թիվ 10 ընտրատարծքից, ընտրվել է ԱԺ պատգամավոր «Բարգավաճ Հայաստան» կուսակցությոան ընտրական ցուցակով։
2021 թվականի դեկտեմբերի 5-ին կայացած Աբովյանի խոշորացված համայնքի ՏԻՄ ընտրությունների արդյունքում, «Բարգավաճ Հայաստան» կուսակցությունը ստանալով ձայների մեծամասնությունը, հետագայում Էդուարդ Բաբայանի թեկնածությունն է առաջադրել համայնքապետի պաշտոնի համար։
2021 թվականի դեկտեմբերի 17-ին, Աբովյան խոշորացված համայնքի ավագանին Էդուարդ Բաբայանին ընտրեց համայնքապետի պաշտոնում։


== Դատապարտում ==
2018 թվականի հուլիսի 2-ին «Օլիմպավան» մարզասրահում ծեծի է ընթարկվել 50-ամյա Վյաչեսլավ Հարությունովը։ Ըստ տուժողի՝ նրան առաջին հարվածը հասցրել է Գագիկ Ծառուկյանը, այնուհետև՝ նրա թիկնապահ Էդուարդ Բաբայանը։ Դեպքի առիթով հուլիսի 3-ին ձերբակալվել է Էդուարդ Բաբայանը ՀՀ քրեական օրենսգրքի 112 հոդվածով` դիտավորությամբ մեկ ուրիշի առողջությանը ծանր վնաս պատճառելու կասկածանքով։ Օգոստոսի 21-ին նա կալանքից ազատ է արձակվել 20 մլն դրամ գրավի դիմաց։
2019 թվականի ապրիլի 5-ին Երևանի ընդհանուր իրավասության դատարանը Էվուարդ Բաբայանին դատապարտել է 3 տարի 6 ամիս ազատազրկման, սակայն նա պատիժը չի կրի համաներման ակտի համաձայն։


== Ընտանիք ==
Ամուսնացած է, ունի 2 դուստր և 1 որդի։


== Ծանոթագրություններ ==
Սուուռե-Ռակե (այլ կիրառումներ)

Սուուռե-Ռակե անունը կամ տերմինը կարող է վերաբերել հետևյալ հոդվածներին․

Սուուռե-Ռակե - գյուղ Էստոնիայի Ռակե շրջանի կազմում։
Սուուռե-Ռակե - գյուղ Էստոնիայի Ռաննու շրջանի կազմում։
Գոմելի մարզ

Գոմելի մարզը (բելառուս․՝ Гомельская вобласць) մարզ է Բելառուսի Հանրապետության հարավարևելյան մասում։ Բնակչությունը 1 464 500 մարդ է (2009)։ Վարչական կենտրոնը Գոմել քաղաքը։ Կազմված է եղել 1938 թվականի հունվարի 15-ին։


== Տես նաև ==
Բելառուսի վարչական բաժանում
Գյոդակբուռուն

Գյոդակբուռուն, լեռնագագաթ Հայաստանի Լոռու մարզում, Ճոճկան գյուղից հյուսիս, Վիրահայոց լեռներում։ Բարձրություն՝ 1215 մ։ 1922 թ.  Հայաստանի և Վրաստանի սահմանը անցել է լեռով


== Ծանոթագրություններ ==
(1149) Վոլգա

(1149) Վոլգա (անգլ.՝ Volga), աստերոիդ աստերոիդների հիմնական գոտում։ Հայտնաբերվել է 1929 թվականի օգոստոսի 1-ին Եվգենի Սկվորցովի կողմից Սիմեիզում։
Միջին հեռավորությունը Արեգակից կազմում է 2,899716 ա. մ., առավելագույնը մոտենում է 2,6283 ա. մ. հեռավորության վրա և հեռանում 3,1712 ա. մ.։ Արեգակի շուրջ մեկ ամբողջական պտույտ է կատարում 1803,56 երկրային օրվա ընթացքում, իր ուղեծրով շարժվելով միջինում 0,199605 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1149) Վոլգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քեթի Կուրիկ

Քեթի Կուրիկ (անգլ.՝ Katie Couric, հունվարի 7, 1957(1957-01-07)[…], Արլինգտոն, Վիրջինիա, ԱՄՆ ), ամերիկացի հեռուստահաղորդավարուհի, լրագրող և պրոդյուսեր։ Պատմության մեջ եղել է առաջին կինը, ով միայնակ վարել է նորությունների երեկոյան թողարկումը՝ Ամերիկայի Միացյալ Նահանգների երեք հեռուստաալիքներից մեկում։ Տարիների ընթացքում նա վարել է «CBS Evening News», «60 Minutes» և «Today» հաղորդումները։ Ներկայումս  ստեղծել է իր սեփական շոուն Ամերիկյան հեռարձարկման ընկերությունում (ABC): «Փիբոդի պարգև» և «Ցերեկվա Էմմի մրցանակի» դափնեկիր է։


== Անձնական կյանք ==
1989-1998 թվականներին Քեթին ամուսնացած է եղել իրավաբան Ջեմ Մոնախենի հետ։ Նա մահացել է 42 տարեկանում հաստ աղիքի քաղցկեղից՝ ամուսնության 9-րդ տարում։ Ամուսնական զույգն ունեցել է երկու աղջիկ՝ Էլինոր Տալի Մոնախեն (ծնված 23.07.1991 թվականին) և Քերոլայն Կուրիկ (ծնված 05.01.1996 թվականին)։
2014 թվականի հուլիսի 21-ին երկրորդ անգամ ամուսնացել է ֆինանսիստ Ջոն Մոլներայի հետ, ում հետ մինչև ամուսնությունը հանդիպել է երեք տարի։


== Ծանոթագրություններ ==


== Արտաքին հղումներ ==
Katie Couric’s Huffington Post Blog Page
Katie Couric at FameGame.com
Katie Couric Internet Movie Database կայքում
Katie Couric Debuts On CBS
Katie Couric’s CBS News Bio
Քեթի Կուրիկ Թվիթթերում
Katie Couric on The Colbert Report from March 22, 2007 Archived February 13, 2008, at the Wayback Machine.
When Families Grieve Sesame Street special hosted by Katie Couric
Մոզրով

Մոզրով, գյուղ Հայաստանի Վայոց ձորի մարզում, Գնիշիկ գյուղից 15 կմ հյուսիս։


== Բնակչություն ==
Մոզրովի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ և գյուղատնտեսությամբ։


== Ծանոթագրություններ ==
Թաունջի

Թաունջի (Կաղապար:MYname Կաղապար:IPA-my; Շան։ Կաղապար:My Կաղապար:IPA-shn), քաղաք և Շան պետական կազմավորման մայրաքաղաք։ 2014 թվականի տվյալներով բնակչությունը կազմում է 380, 665 մարդ, լինելով Մյանմայի մեծությամբ 5-րդ քաղաքը։


== Ծանոթագրություններ ==
Տոպորիխա (Վոլոսնիցայի վտակ)

Անվան այլ կիրառումների համար տե՛ս՝ Տոպորիխա (այլ կիրառումներ)Տոպորիխա (ռուս.՝ Топориха), գետ Ռուսաստանում, հոսում է Մուրաշինսկի շրջանում, Կիրովի մարզում։ Գետաբերանը տեղակայված է Վոլոսնիցա գետի աջ ափին՝ 10 կմ հեռավորության վրա։ Գետի երկարությունը 10 կմ է։
Գետի ակունքը գտնվում է Սերեդինա գյուղում, Յրիա գյուղից՝ 28 կմ դեպի հյուսիս-արևմուտք։ Գետը հոսում է անմարդաբնակ անտառի հյուսիս-արևելյան մասում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100034341
Հիդրոլոգիական ուսումնասիրությունների կոդը - 111103434
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թալլիանի ջրանցք

Թալլիանի ջրանցք, ջրանցք Թուրքիայում, դաշտային Կիլիկիայում։


== Ծանոթագրություններ ==
Բորիս Միխայլով

Բորիս Պետրովիչ Միխայլով (հոկտեմբերի 6, 1944(1944-10-06), Մոսկվա, ԽՍՀՄ), խորհրդային հոկեյիստ, խորհրդային և ռուսական մարզիչ։ ԽՍՀՄ սպորտի վաստակավոր վարպետ (1969 թ.), ՌԽՖՍՀ և Ռուսաստանի վաստակավոր մարզիչ։ Սարատովի «Կրիստալ» (1962-1965 թթ.), Լոկոմոտիվ (Մոսկվա) (1965-1967 թթ.) և ԲԿՄԱ-ի (1967-1980 թթ.) խաղացող։


== Կենսագրություն ==
Կրկնակի օլիմպիական չեմպիոն (1972,1976 թվականներին), 1980 թվականի Օլիմպիական խաղերի արծաթե մեդալակիր։
Աշխարհի ութակի չեմպիոն (196-1971, 1973-1975, 1978, 1979 թվականներ), 1969, 1974, 1976 թվականների ԽՍՀՄ-ի առաջնությունում երկրորդ մրցանակակիր։Մարզիկի կարիերան ավարտելուց անմիջապես սկսել է մարզիչի կարիերան։ Տարիներ շարունակ եղել է ԽՍՀՄ-ի հավաքականի մարզիչ։
1981—1984, 1992—1997, 2002—2005 թվականներին եղել է Սանկ-Պետերբուրգի հոկեյի ակումբի գլխավոր մարզիչը։
2007-2008 թվականներին եղել է Նովոկուզնեցկի «Մետալուրգ» ակումբի գլխավոր մարզիչը։
Իր ղեկավարած տարիներին Ռուսաստանի ակումբը 1993 թվականին դարձավ աշխարհի չեմպիոն, իսկ 2002 թվականին արժանացավ մոլորակի չեմպիոն մրցանակին։


== Պարգևներ ==
«Հայրենիքին մատուցած ծառայությունների համար» IV աստիճանի շքանշան (2004 թվական)
Լենինյան շքանշան (1978 թվական)
Աշխատանքային կարմիր դրոշի շքանշան (1975 թվական)
«Պատվո նշան» շքանշան (03.031972 թվական)


== Ֆիլմագրություն ==
Ռուսական «Լեգենդ № 17» ֆիլմում Բորիս Միխայլովի դերը խաղացել է Տիմուր Եֆրեմենկովը։


== Կարիերա ==


=== Հերթական սեզոն ===


=== Միջազգային ===


== Ծանոթագրություններ ==


== Արտաքին հղումներ ==
Բորիս Միխայլովի կենսագրությունը «peoples.ru» կայքում
Բորիս Միխայլով
Բորիս Միխայլով
476

476 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 476 թվականն է, 
V դարի 76-րդ տարին։

 
476 թվականին հրամանատար Օդոակրը տապալեց Արևմտյան հռոմեական կայսրության վերջին կայսրին։ Այսինքն 476 թվականին տեղի ունեցավ Արևմտահռոմեական կայսրության կործանումը։


== Ծնունդներ ==


== Մահեր ==
Թիմար (գետ)

Անվան այլ կիրառումների համար տե՛ս՝ Թիմար (այլ կիրառումներ)Թիմար, գետ Հայկական լեռնաշխարհում։ Հիշատակում է Հակոբ Կարնեցին (XVII դար), որպես Արաքսի վտակներից մեկը։ Ճշգրիտ տեղադրությունը ՝ անորոշ։


== Ծանոթագրություններ ==
Տիգրան Նալբանդյան (երգիչ)

Անվան այլ կիրառումների համար տե՛ս՝ Տիգրան Նալբանդյան (այլ կիրառումներ)Տիգրան Հովհաննեսի Նալբանդյան (մարտի 14, 1878(1878-03-14), Վան, Վանի վիլայեթ, Օսմանյան կայսրություն - սեպտեմբերի 7, 1954(1954-09-07), Երևան, Հայկական ԽՍՀ, ԽՍՀՄ), հայ օպերային երգիչ, (քնարական տենոր), մանկավարժ։


== Կենսագրություն ==
1890-1996 թվականներին սովորել է Թիֆլիսի Ներսիսյան դպրոցում` աշակերտել է Մակար Եկմալյանին, 1897-1998 թվականներին` Թիֆլիսի երաժշտական ուսումնարանում, 1898-1906 թվականներին` Սանկտ Պետերբուրգի կոնսերվատորիայում։ 1907-1908 թվականներին կատարելագործվել է Միլանում։
Համերգներով հանդես է եկել Իտալիայում, Ֆրանսիայում, Գերմանիայում։
Երգացանկում՝ եվրոպացի, ռուս և հայ կոմպոզիտորների ռոմանսներ, հայկական ժողովրդական և աշուղական երգեր։
1913-1918 թվականներին՝ Թիֆլիսում, 1918-1921 թվականներին` Աստրախանում և Արմավիրում կազմակերպել և ղեկավարել է ժողովրդական կոնսերվատորիաներ։ 1922 թվականից դասավանդել է Երևանի Երաժշտական ստուդիայում, 1926 թվականից՝ Բաքվի Հայարտան երաժշտական դպրոցում, հայկական դրամատիկական թատրոնին կից երաժշտական ստուդիայում, ֆիլհարմոնիայում, երաժշտական ուսումնարանում և կոնսերվատորիայում, 1949 թվականից՝ Երևանի Ռոմանոս Մելիքյանի անվան երաժշտական ուսումնարանում (սաներից են Արթուր Այդինյանը, Հովհաննես Բադալյանը, Բելլա Դարբինյանը)։


== Ծանոթագրություններ ==


== Արտաքին հղումներ ==
Տիգրան Նալբանդյան
Tigran NALBANDYAN - Invocation (WERTHER - Massenet ) - 1907
(1005) Արագո

(1005) Արագո (անգլ.՝ Arago), աստերոիդ աստերոիդների հիմնական գոտում։ Հայտնաբերվել է 1923 թվականի սեպտեմբերի 5-ին Սերգեյ Բելյավսկու կողմից Սիմեիզում։ Անվանվել է ի պատիվ ֆրանսիացի մաթեմատիկոս Ֆրանսուա Արագոյի։
Միջին հեռավորությունը Արեգակից կազմում է 3,168629 ա. մ., առավելագույնը մոտենում է 2,8095 ա. մ. հեռավորության վրա և հեռանում 3,5278 ա. մ.։ Արեգակի շուրջ մեկ ամբողջական պտույտ է կատարում 2060,18 երկրային օրվա ընթացքում, իր ուղեծրով շարժվելով միջինում 0,174742 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1005) Արագո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարլ Գուցկով

Կարլ Գուցկով (գերմ.՝ Karl Gutzkow, մարտի 17, 1811(1811-03-17)[…], Բեռլին, Պրուսիայի թագավորություն - դեկտեմբերի 16, 1878(1878-12-16)[…], Ֆրանկֆուրտ, Վիսբադեն, Հեսսե-Նասաու, Պրուսիայի թագավորություն, Գերմանական կայսրություն), գերմանացի գրող, հասարակական գործիչ, «Երիտասարդ Գերմանիա» գրական շարժման առաջնորդ։ Բեռլինի համալսարանում ուսումնասիրել է աստվածաբանություն և բանասիրություն։ 1838-1842 թթ. խմբագրել է «Տելեգրաֆ ֆյուր Դոյչլանդ» («Telegraph fur Deutschland») հանդեսը, որին աշխատակցել է երիտասարդ Ֆ․ Էնգելսը։ Գրել է վեպեր («Ոգու ասպետները», 1850-1851), դրամաներ։ Առավել տարածում է գտել «Ուրիել Ակոստա» (1847) ողբերգությունը (1958 թ. բեմադրվել է Երևանի Գաբրիել Սունդուկյանի անվան թատրոնում։ Ուրիել Ակոստայի դերում հանդես է եկել Վահրամ Փափազյանը)։


== Ծանոթագրություններ ==
Սուսեր (գյուղ)

Անվան այլ կիրառումների համար տե՛ս՝ Սուսեր (այլ կիրառումներ)Սուսեր, գյուղ Արագածոտնի մարզում, մարզկենտրոնից՝ 66 կմ հս-արմ., ծովի մակերևույթից 1575 մ բարձրության վրա։ Գյուղը հիմնադրվել է 1870-ական թվականներին։


== Բնակչություն ==
Սուսերի ազգաբնակչության փոփոխությունը
Բնակիչների նախնիները գաղթել են Մուշի գավառի գյուղերից։


== Տնտեսություն ==
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։


== Շինություններ ==
Գյուղի արլ. ծայրամասում կա սրբատեղի։


== Տես նաև ==
Սուսերի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Բենժամեն Անրի Կոնստան դը Ռեբեկ

Բենժամեն Անրի Կոնստան դը Ռեբեկ (ֆր.՝ Henri-Benjamin Constant de Rebecque, հոկտեմբերի 25, 1767(1767-10-25)[…], Լոզան, Բեռն, Հին Շվեյցարիայի Համադաշնություն, Շվեյցարիա - դեկտեմբերի 8, 1830(1830-12-08), Փարիզ), ֆրանսիացի գրող, հրապարակախոս, քաղաքական գործիչ։
1799-1802 թվականներին՝ օրենսդիր Տրիբունալի անդամ, 1803-1814 թվականներին՝ վտարանդի։ Նապոլեոն I-ը Կոնստանին հանձնարարել է սահմանադրության լրացումների մշակումը (1815)։ 1830 թվականի Հուլիսյան հեղափոխության ժամանակ նպաստել է Լուի Ֆիլիպի գահակալությանը։ Կոնստանին գրողի համբավ բերեց ինքնակենսագրական «Ադոլֆ» վեպը։ Իր քաղաքական երկերում զարգացրել է բուրժուական լիբերալիզմի գաղափարներ, պետական կառուցվածքի իդեալ է համարել անգլիականի տիպի սահմանադրական միապետությունը։


== Ծանոթագրություններ ==


== Տես նաև ==
Լուի Ֆիլիպ
Նապոլեոն I
Սահմանադրական միապետություն
Հուլիսյան հեղափոխություն
Գետիկ (այլ կիրառումներ)

Գետիկ, կարող է վերաբերել՝

Գետիկ - գյուղ Արևմտյան Հայաստանում, Էրզրումի վիլայեթի Բասենի գավառակում
Գետիկ - գյուղ Արևմտյան Հայաստանում, Էրզրումի վիլայեթի Կամախի գավառակում
Գետիկ - գետ Հայաստանի Գեղարքունիքի և Տավուշի մարզերում, Աղստևի աջ վտակը
Գետիկ - գետակ Գեղարքունիքի մարզում, Սևանա լճի ավազանում
Գետիկ - գետակ Լոռու մարզում, Փամբիջուր գետի աջ օժանդակը
Գետիկ - գետահովիտ Փոքր Կովկասում, Միափոքրի և Արեգունի լեռնաշղթաների միջև
Գետիկ - գյուղ Հայաստանի Գեղարքունիքի մարզում
Յանդիգանովո

Յանդիգանովո (ռուս.՝ Яндыганово, բաշկիրերեն՝ Яндуған), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 419 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաշիր Ռամեև

Բաշիր Ռամեև (ռուս.՝ Баши́р Исканда́рович Раме́ев, մայիսի 1, 1918(1918-05-01), Բայմակ, Orsk Uyezd, Օրենբուրգի մարզ, Խորհրդային Ռուսաստան - մայիսի 16, 1994(1994-05-16), Մոսկվա, Ռուսաստան), խորհրդային գիտնական, գյուտարար, խորհրդային համակարգիչների հիմնադիրներից մեկը, 23 պատենտների (արտոնագրեր) հեղինակ է, այդ թվում ԽՍՀՄ-ում պաշտոնապես գրանցված առաջին պատենտը (1948)։ Տեխնիկական գիտությունների դոկտոր (1962)։ Ստալինյան մրցանակի դափնեկիր (1954)։ Հայրենական պատերազմի մասնակից։


== Կենսագրություն ==
Ռամեևը ծնվել է Բայմակում, 1918 թվականի մայիսի 1-ին (անձնագրով՝ մայիսի 15) լեռնային ինժեների ընտանիքում։
1935 թվականին Ռամեևը դարձել է Գյուտարարների համամիութենական հասարակության անդամ, 1937 թվականին ընդունվել է Մոսկվայի էներգետիկայի ինստիտուտ, 1938 թվականին՝ հոր ազատազրկումից հետո, հեռացվել է ինստիտուտից (երկար ժամանակ մնացել է առանց բարձրագույն հաստատության դիպլոմի), երկար տարիներ աշխատանք չի ունեցել։ 1940 թվականին ընդունվել է Կապի կենտրոնական գիտահետազոտական ինստիտուտ որպես տեխնիկ։ Հայրենական մեծ պատերազմի առաջին իսկ օրերից կամավոր մեկնել է ռազմաճակատ, հանդես է եկել ԽՍՀՄ կապի նախարարության գումարտակում, մասնակցել է Կիևի ազատագրմանը։
1944 թվականին ազատ է արձակվել զինվորական ծառայությունից՝ ազգային տնտեսության վերականգնման համար մասնագետների հավաքագրման պատճառով։
Աշխատանքի է ընդունվել ЦНИИ № 108 ակադեմիկ Բերգի ղեկավարությամբ։ 1947 թվականին լսելով «Բի-բի-սի»-ի հաղորդումը ԱՄՆ-ում ստեղծված էլեկտրոնային համակարգչային մեքենայի մասին, Ռամեևի մոտ ցանկություն է առաջանում զբաղվել այդ նոր գիտատեխնիկական ոլորտով։ Բերգի խորհրդով նա դիմում է ԽՍՀՄ ԳԱ թղթակից անդամ Բրուկին և 1948 թվականի մայիսին ընդունվում է ԽՍՀՄ ԳԱ Էլեկտրաէներգետիկ ինստիտուտի լաբորատորիա՝ որպես ինժեներ-կոնստրուկտոր։
1948 թվականի օգոստոսին Իսահակ Բրուկն ու Բաշիր Ռամեևը ներկայացրեցին ԽՍՀՄ-ում առաջին «Ավտոմատ թվային էլեկտրական մեքենաների» նախագիծը։ Ռամեևը ստեղծել է նաև «Ստրելա» համակարգիչը, «Ուրալ» համակարգիչների շարքը։
Փաստը, որ Ռամեևը չուներ բարձրագույն կրթություն, չխանգարեց, որ նա դառնա Պենզայի մաթեմատիկական մեքենաների ինստիտուտի գլխավոր ինժեներ, տնօրենի տեղակալ, որտեղ նա աշխատել է 1955-1968 թվականներին և առանց պաշտպանության ստացել է տեխնիկական գիտությունների դոկտորի աստիճան։
Մահացել է 1994 թվականի մայիսի 16-ին, Մոսկվայում։ Թաղված է Կունցևսկոե գերեզմանատանը։


== Ընտանիք ==
Պապը՝ Զաքիր Ռամեև (1859-1921), եղել է ոսկի արդյունահանող, Ռուսական կայսրության պետական դումայի անդամ
Հայրը՝ Իսկանդար Ռամեև, մինչև Առաջին համաշխարհային պատերազմը սովորել է Գերմանիայում, 1938 թվականին դատապարվել է 5 տարի ազատազրկման, մահացել է 1943 թվականին։


== Պարգևներ ==
Աշխատանքի կարմիր դրոշի շքանշան
Ստալինյան մրցանակ, 1954
ԽՍՀՄ տնտեսական նվաճումների ցուցահանդեսի ոսկե մեդալ


== Ծանոթագրություններ ==


== Արտաքին հղումներ ==
Ռամեևի էջը «Համակարգչային թանգարանում»
Մալինովսկի Բ., Ռամեև Բ.
Ռամեևի ընատեկան էջերից
Բաշիր Ռամեև Archived 2015-07-21 at the Wayback Machine.
Բաշիր Ռամեև, հայրենական համակարգիչների պատմության թանգարանի կայք(չաշխատող հղում)
Լոպե դե Վեգա

Լոպե դե Վեգա (իսկական անունը՝ Ֆելիքս Պոպե դե Վեգա Կարպյո, իսպ.՝ Félix Lope de Vega y Carpio, նոյեմբերի 25, 1562[…], Մադրիդ, Իսպանիա[…] - օգոստոսի 27, 1635(1635-08-27)[…], Մադրիդ, Իսպանիա), իսպանացի  դրամատուրգ, բանաստեղծ, արձակագիր։ Հեղինակել է մոտ 3000 սոնետներ և մոտ 2000 պիեսներ, որոնցից պահպանվել է 426-ը։ 


== Կենսագրություն ==
Ծնվել է Մադրիդում։ Նրա հայրը, որ ծագումով աստուրիական գյուղացիական ընտանիքից էր, Մադրիդում ունենալով ոսկեկարի սեփական արհեստանոց, բավական կարողություն էր ստեղծել։ Նա որդուն տվել է բարձրագույն կրթություն և նույնիսկ պարգևել ազնվականություն, այն ժամանակվա սովորությամբ գնելով ազնվականի տիտղոսի արտոնագիր։
Լոպե դե Վեգան սովորել է համալսարանում, միառժամանակ դասախոսություններ լսել մաթեմատիկական գիտությունների Թագավորական ակադեմիայում։ Գրել սկսել է վաղ հասակից, իր իսկ վկայությամբ՝ 11 տարեկանից։ Լավ իմացել է օտար լեզուներ։
Արդեն ամբողջ երկրով մեկ հռչակված բազմաշնորհ բանաստեղծն ընդամենը քարտուղարի պաշտոնով ծառայել է Իսպանիայի ազնվատոհմ անձանց՝ դուքս Ալբային, դուքս Մեսսին, մարկիզ դե Մալպիկին և այլոց։
Լոպե դե Վեգան մասնակցել է 1588-ի իսպանական նավատորմի («Անհաղթ Արմադայի») դեպի Անգլիայի ափերը կատարած անփառունակ արշավանքին, որի ընթացքում նա ընդօրինակելով Արիոստոյին, գրել է «Անժելիկայի գեղեցկությունը» պոեմը։
Նա գրել է մի քանի չարամիտ էպիգրամներ, ուղղված իր սիրուհուն՝ դերասանուհի Ելենա Օսորյոյին, որն իրեն լքել էր, գտնելով հարուստ սիրեկան։ Բանաստեղծը դատապարտվել է, մեղադրվելով զրպարտության մեջ և ութ տարի աքսորվել Մադրիդից։
1609-ին իսպանական կաթոլիկ եկեղեցին նրան վստահության նշաններ արեց՝ շնորհելով «սրբազան ինկվիզիցիայի մերձեցյալի» կոչում, իսկ ավելի ուշ՝ հոգևորականի աստիճան։
Վախճանվել է 1635-ին։ Հարյուր հիսունհինգ իսպանացի բանաստեղծներ հանգուցյալ հանճարին ձոնեցին հիացական ներբողներ «Ետմահու փառաբանություն» ժողովածուի մեջ, իսկ հարյուր չորս իտալացի բանաստեղծներ արձագանքեցին իրենց ժամանակակցի գույժին («Բանաստեղծական հուղարկավորություն» ժողովածու)։


== Ծանոթագրություններ ==
Հարբախ (Բավարիա)

Հարբախ (գերմ.՝ Haarbach), Համայնք Գերմանիայում, Բավարիա երկրամասի վրա։
Հաշվետու է Ստորին Բավարիայի ադմինիստրատիվ շրջանին։ Մտնում է Պասաու շրջանի մեջ։ Բնակչությունը կազմում է 2577 մարդ (դեկտեմբերի 31, 2010 թվական)։ Զբաղեցնում է 47,71 կմ² տարածք։ Պաշտոնական կոդ- 09 2 75 125։


== Ծանոթագրություններ ==


== Արտաքին հղումներ ==
Պաշտոնական կայք
Ֆլորինո

Ֆլորինո (ուկրաիներեն՝ Флорине), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1697 թվականին։
2001 թվականի տվյալներով Ֆլորինո գյուղում բնակվում էր 4 571 մարդ։ Բնակավայրը զբաղեցնում է 50694 կմ² տարածք։ Բնակչության խտությունը կազմում էր 90,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(38) Լեդա

(38) Լեդա (անգլ.՝ Leda), աստերոիդ աստերոիդների հիմնական գոտում։ Հայտնաբերվել է 1856 թվականի հունվարի 12-ին Ժան Շակորնակի կողմից Փարիզում։
Միջին հեռավորությունը Արեգակից կազմում է 2,739415 ա. մ., առավելագույնը մոտենում է 2,3155 ա. մ. հեռավորության վրա և հեռանում 3,1634 ա. մ., իսկ Երկրի ուղեծրին Լեդա աստերոիդը նվազագույնը մոտենում է 1,3335 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1656,09 երկրային օրվա ընթացքում, իր ուղեծրով շարժվելով միջինում 0,217379 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,97° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Լեդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
264

264 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 264 թվականն է, 
III դարի 64-րդ տարին։


== Դեպքեր ==


== Ծնունդներ ==


== Մահեր ==
Աստերոիդների ցանկ (142601-142700)

Աստերոիդների ցանկ (142501-142600)  • Աստերոիդների ցանկ  • Աստերոիդների ցանկ (142701-142800)
 Աստերոիդների ցանկ (142501-142600)  • Աստերոիդների ցանկ  • Աստերոիդների ցանկ (142701-142800)
Աղասի Քանքանյան

Վիքիպեդիայում կան հոդվածներ  Քանքանյան ազգանունով այլ մարդկանց մասին:Աղասի Գարեգինի Քանքանյան (սեպտեմբերի 17, 1904(1904-09-17), Վան, Վանի վիլայեթ, Օսմանյան կայսրություն - հունվարի 15, 1999(1999-01-15), Երևան, Հայաստան), հայ խորհրդային քիմիկոս, ՀԽՍՀ գիտության վաստակավոր գործիչ (1970), քիմիական գիտությունների թեկնածու (1939), դոցենտ (1941)։


== Կենսագրություն ==
1915 թվականին նրանց ընտանիքը բռնել է գաղթի ճանապարհը, հասել Երևան։ Սովորել է գաղթականների երեկոյան, ապա՝ Ալեքսանդր Մյասնիկյանի անվան միջնակարգ դպրոցում, որն ավարտել է 1924 թվականին։
1928 թվականին ավարտել է Երևանի պետական համալսարանի գյուղատնտեսական ֆակուլտետը՝ Աղասի Քանքանյանը աշխատանքի է անցել վերլուծական քիմիայի ամբիոնում նախ որպես լաբորանտ, ապա՝ ասիստենտ։
1935-1935 թվականներին սովորել է Լենինգրադի համալսարանի ասպիրանտուրայում։ 1939 թվականին թեկնածուական ատենախոսություն պաշտպանելուց հետո վերադարձել է Երևան և շարունակել աշխատել վերլուծական քիմիայի ամբիոնում մինչև 1985 թվականը։ 13 տարի համատեղությամբ դասավանդել է գյուղատնտեսական ինստիտուտում, շուրջ տասը տարի աշխատել ՀԽՍՀ ԳԱ քիմիայի ինստիտուտում։
Գիտական աշխատանքները հիմնականում վերաբերում են ներմետաղական միացությունների ստացմանն ու հետազոտմանը։ Ուսումնասիրել է ՀԽՍՀ բնական սորբենտները և կիրառել դրանք որպես նրբաշերտ քրոմատագրաֆիական կրողներ՝ անօրգանական իոնները բաժանելու և որոշելու համար։ Մշակել է նստեցուցիչ-կոմպլեքսանտի բարենպաստ կոնցենտրացիայի որոշման քրոմատագրաֆիական եղանակ։
Հեղինակ է շուրջ 150 գիտական հոդվածների, «Անալիտիկ քիմիայի խնդիրներ և վարժություններ» (1974), «Որակական քիմիայի անալիզի գործնական աշխատանքներ» (1977), «Որակական քիմիայի անալիզի տեսական հիմունքներ» (1979) ձեռնարկների և համահեղինակ՝ «Վերլուծական քիմիայի ծրագրավորված խնդիրների ժողովածու» (1984), «Քիմիական անալիզի հիմունքներ» (1985) գրքերի։
Պարգևատրվել է Աշխատանքային կարմիր դրոշի շքանշանով։


== Երկեր ==
Անալիտիկ քիմիայի հարցեր և վարժություններ, Երևան, 1974։
Վերլուծական քիմիայի ծրագրավորված ծնդիրների ժողովածու, Երևան, 1984 (համահեղինակ)։
Քիմիական անալիզի հիմունքներ, Երևան, 1985 (համահեղինակ)։


== Ծանոթագրություններ ==
Կազանիգիր

Կազանիգիր (ռուս.՝  Казаныгир), գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Տարխատա գետի աջ ափից 64 կմ հեռավորության վրա։ Գետի երկարությունը 27 կմ է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Կատունի ավազանային շրջանին, Բիա գետի ջրօգտագործման մասն է, Բիա և Կատուն գետերի գետային ենթաավազանը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100312115100005384
Հիդրոլոգիական ստուգման կոդ՝ 115100538
Ավազանի կոդ՝ 13.01.01.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Յունիֆիշ

«Յունիֆիշ» ՍՊԸ (անգլ.՝ Unifish LLC), ներկայումս չգործող հայկական ձկնաբուծական ընկերություն։ Հիմնադրվել է 2007 թվականին։ Համարվել է Հայաստանում գործող խոշորագույն ձկնաբուծարանը։ Մասնագիտացված է եղել իշխանազգիների (սևանի իշխան, ծիածանափայլ իշխան, ոսկեգույն իշխան, կարմրախայտ, գեղարքունի), թառափազգիների (սիբիրյան թառափ, բելուգա, ստերլետ) և այլ ձկնատեսակների (Ճապոնական կարպ-կոյ) կոմերցիոն բուծման, ձկնամթերքի մշակման, ձկնկիթի արտադրության և վաճառքի մեջ։


== Պատմություն ==


=== Սնանկացում ===


== Ծանոթագրություններ ==


== Արտաքին հղումներ ==
Պաշտոնական կայք (արխիվացված)(հայ.)
Զելյինի - Բեզսոնովայի քաղաքային դաստակերտ

Ն. Ե. Զելյինի - Վ. Ա. Բեզսոնովայի քաղաքային դաստակերտ (ռուս.՝ Городская усадьба Н. Е. Зельина — В. А. Безсоновой), գտնվում է Մոսկվայում, Գոնչարնայա փողոցի և Գոնչարնի 1-ին նրբանցքի խաչմերուկում։ Հասցեն՝ Գոնչարնայա փողոց, թիվ 35/5, շինություն 1 (մետրոյի «Տագանսկայա» կայարան)։ Վերակառուցվել է ճարտարապետ Վլադիմիր Ադամովիչի նախագծով։ Ունի մշակութային ժառանգության դաշնային նշանակության օբյեկտի կարգավիճակ (գրանցման համար՝ 7737981000)։


== Նկարագրություն ==
Դաստակերտն ամպիր ոճով կառուցվել է 1830-ական թվականներին, XIX դարի 2-րդ կեսին վերակառուցվել է։ Հնարավոր է, որ գոյություն ունեցող շենքը եղել է դաստակերտի կողաշենք, իսկ գլխավոր շենքը չի պահպանվել։ Ճակտոնի ծեփվածքներում առկա են թռչուններ, ռազմական խորհրդանշաններ և քնար (կամ տավիղ)։ Արծիվների գլուխներով քնարներ կան նաև ծեփածո ծոփորի վրա, որը ձգվում է շենքի անմիջապես տանիքի տակ։ Ծեփվածքի եզրերին թաքնվել են փոքր գիշատիչներ։
Տան պատին փակցված է հուշատախտակ։
Հավանական է, որ տան հետնամասում եղել են ծառայությունները։ 1920-ական թվականներին ախոռները վերափոխվել են շինարարների համար բնակարանների։
Դաստակերտի ամպիրային ցանկապատը, որը զարդարված է կամարիկաշարով, մասամբ քանդվել է՝ 2016 թվականի ապրիլին կեսերին ընկնելով հարևանությամբ փորված փոսը։


== Սեփականատերեր ==
Տան սեփականատերերից մեկը եղել է վաճառական Ն. Ե. Զելյինը, որը 1841 թվականին եղել է Դմիտրովսկոյե կալվածքի Դեմետրիոս Սալոնիկցի եկեղեցու երեցփոխ։ Հաջորդ տիրուհին՝ Վարվառա Անդրեևնա Բեզսոնովան, տունը ժառանգել է XIX դարի վերջին։ Հեղափոխությունից հետո այն ազգայնացվել է։
Այժմ 1025 մ² ընդհանուր մակերեսով շենքը զբաղեցնում է «Գոնչարնայա» բիզնես-կենտրոնը։


== Ծանոթագրություններ ==
Ստարի Կիզիլ-Յար

Ստարի Կիզիլ-Յար (ռուս.՝ Старый Кызыл-Яр, բաշկիրերեն՝ Иҫке Ҡыҙылъяр), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 195 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վելնա (գյուղ, Վեռսկա շրջան)

Վելնա (էստ․՝ Velna), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նուբիա

Նուբիան (արաբերեն՝ نوبيون), պատմական երկրամաս է (անցյալում պետություն) Նեղոսի հովտում - առաջին և վեցերորդ քարվաստների մեջ, այսինքն՝ Սուդանի մայրաքաղաք Խարթումից հյուսիս և Եգիպտոսի Ասուանին հարավ։
Հնարավոր է որ անվանումը գալիս հին եգիպտական «նուբ» բառից, որը նշանակում է ոսկի։ Հին ժամանակներում Նուբիայում եղել են տարբեր մշակույթներ և պետություններ։ Այն ժամանակ գլխավոր քաղաքը Մերոեն էր։


== Տես նաև ==
Սահել
Բանարի

Բանարի (իտալերեն՝ Banari) կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 677 մարդ (2008 թվականի տվյալներով), բնակչության խտությունը կազմում է 32 մարդ/կմ²։ Զբաղեցնում է 21 կմ² մակերես տարածք։ Փոստային ինդեքսն է՝ 7040։ Հեռախոսային կոդը՝ 079։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոս՝ 079 826001
Պաշտոնական կայք՝http://www.banari.net


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ն, թե՞ Մ

«Ն թե՞ Մ» (անգլ.՝ N or M?), Ագաթա Քրիստիի դետեկտիվ վեպը, որն առաջին անգամ լույս է տեսել 1941 թվականին Collins Crime Club հրատարակչության կողմից։ Վեպը պատմում է Թոմի և Թափենս Բերեսֆորդների արկածների մասին։


== Սյուժե ==
Երկրորդ համաշխարհային պատերազմի սկզբում և բրիտանական հետախուզությունում աշխատանքը թողնելուց շատ տարիներ անց Թոմին ու Թափենսը իրենց զգում են անպետք և խաղից դուրս։ Երբ Թոմի Բերեսֆորդին առաջարկում են ևս մեկ անգամ քողարկման տակ աշխատել, Թափենսը որոշում է ուղեկցել նրան՝ անկախ նրանից, թե ունի արդյոք նա իր ծառայությունների կարիքը, թե ոչ։
Զույգն սկսում է փնտրել գերմանացի գործակալի, ով ներխուժել էր Բրիտանական հրամանատարության շարքեր։ Մի անգլիացի գործակալ, որ հետևել էր այդ գերմանացուն, թողել էր ծածկագրված հաղորդագրություն․ «Ն, թե՞ Մ։ Սոնգ-Սուզի»։ Հրանտը գիտեր, որ Սոնգ-Սուզին Սան-Սուսին է, մի հյուրանոց Լիհեմփթոնում, իսկ Ն-ն և Մ-ն գերմանացի լրտեսներ էին։ Թոմին ուղևորվում է Սան Սուսի, որպեսզի պարզի, թե այնտեղ են գտնվում արդյոք Ն-ն և Մ-ն, թե նրանցից մեկը, ինչպես նաև պարզելու նրանց ինքնությունը։
Սյուժետային շղթան լի է անսպասելի շրջադարձերով և ունի անսպասելու հանգուցալուծում։


== Մեջբերում ==


== Գրական քննադատություն ==
The Observer թերթում 1941 թվականի դեկտեմբերի 7-ին վեպի մասին գրվել է․ «Ագաթա Քրիստին որոշեց հանգստանալ Էրքյուլ Պուարոյից և հրաշալի դետեկտիվից, որպեսզի գրի լրտեսական թեթև վեպ պատերազմական թեմատիկայով․․․ Երիտասարդ զույգը, հորինված Միսիս Քրիստիի կողմից, արդեն հասել է միջին տարիքի, սակայն առաջվա պես ախատունակ է, չնայած հազիվ խուսափեցին թակարդից։ Լավ վերջաբան և լիակատար հաճույք».։
The Guardian թերթի 1941 թվականի դեկտեմբերի 30-ի կարճ գրախոսականում գրված է․ «Միսիս Քրիստին իրեն ցույց տվեց ավելի հնարամիտ տեսանկյունից, քան երբևէ, և հատկապես հիացնում է, թե ինչպես է հերոսն ինքն իրեն գերությունից ազատում»։


== Ծանոթագրություններ ==


== Արտաքին հղումներ ==
Роман «Агент Н или М» в библиотеке Lib.ru Archived 2009-08-30 at the Wayback Machine.
The ReVe Festival: Day 1

The ReVe Festival: Day 1, հարավկորեական գըրլ բենդ Red Velvet-ի վեցերորդ մինի ալբոմը (ընդհանուր տասերորդ)։ Այն թողարկվել է 2019 թվականի հունիսի 19-ին` SM Entertainment լեյբլով։ Այն ներառում է իր մեջ վեց երգ և գլխավոր «Zimzalabim» երգը։


== Թրեք լիստ ==


== Չարթեր ==


== Մրցանակներ և առաջադրումներ ==


== Ծանոթագրություններ ==
Վասիլևո (գյուղ, Անոսովսկոե գյուղական բնակավայր)

Անվան այլ կիրառումների համար տե՛ս՝ ՎասիլևոՎասիլևո (ռուս.՝ Василево), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էկրեն

Էկրեն (ֆր.՝ Parc national des Écrins), ազգային պարկ Ֆրանսիայում։ Տեղակայված է Ֆրանսիայի հարավ-արևելյան մասում, ընդգրկում է Դոֆինե Ալպերի լեռնային շրջանը, Գրենոբլի հարավային ու Գապի հյուսիսային մասերը։
Ազգային պարկում ամենաբարձր գագաթը Բար դեզ Էկրենն է, որի բարձրությունը կազմում է 4102 մ։ Էկրենն ընդգրկում է 918 քառ. կմ տարածք, ուր կան շուրջ 300 բարձր լեռներ, 40 սառցադաշտային հովիտներ, ալպյան արոտավայրեր, ենթալպյան անտառներ և լճեր։
Ազգային պարկը հիմնադրվել է 1973 թվականին։ Պարկի վարչական կենտրոնը գտնվում է նրա սահմաններից դուրս՝ Գապ քաղաքում։ Ամեն տարի Էկրեն ազգային պարկ է այցելում 800,000 զբոսաշրջիկ։


== Տարածք ==
Էկրեն ազգային պարկը ներառում է հետևյալ կոմունաների տարածքները.
Անսել, Ասպր լե Կորպ, Բենևան է Շարբիյակ, Բեսսե, Բյուիսար, Շաբոտ, Շանսելլա, Շամպոլեոն, Շանտլուվ, Շատորու լեզ Ալպ, Շոֆեյե, Կլավանզ ան օտ Ուազան, Կրո, Էմբրյոն, Անտրեգ, Ֆրեսինիեր, Լ’Արժանտիեր լա Բեսսե, Լա Շապել ան Վալգոդեմար, Լա Գրավ, Լա Մոտ ան Շանսոր, Լավալդան, Լե Բուր դ’Ուազան, Լե Մոնետե լե Բեն, Լե Պերիե, Լե Կոստ, Լեզ Էնֆուրնա, Լե Վինիո, Միզոեն, Մոնտ դե Լանս, Օրսիեր, Օրի ան Ռատիե, Օրնոն, Ուլի, Պելիվու, Պրյունիեր, Պյուի Սեն Վենսան, Պյուի Սենտ Էզեբ, Պյուի Սանիեր, Ռեալոն, Ռեոտիե, Սենտ Ապոլիներ, Սեն Բոննե ան Շանսոր, Սեն Կրիստոֆ ան Ուազան, Սեն Կլեման սյուր Դյուրանս, Սենտ Էզեբ ան Շանսոր, Սեն Ֆիրմեն, Սեն Ժակ ան Վալգոդմար, Սեն Ժան Սեն Նիկոլա, Սեն Ժուլյան ան Շանսոր, Սեն Լեժե լե Մելեզ, Սեն Մորիս ան Վալգոդմար, Սեն Միշել դե Շայոլ, Սավին լե Լակ, Վալիբոննե, Վալժուֆրե, Վալիլուիզ, Վենոսկ, Վիլար դ’Արեն, Վիլար Նոտր Դամ, Վիլար Ռեյմոն, Վիլար Լուբիեր։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Ecrins National Park official site
Ecrins pictures
GR54 Hike in the Écrins
(7536) Ֆարենհայտ

(7536) Ֆարենհայտ (անգլ.՝ Fahrenheit), աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 21-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,849361 ա. մ., առավելագույնը մոտենում է 2,4095 ա. մ. հեռավորության վրա և հեռանում 3,2893 ա. մ.։ Արեգակի շուրջ մեկ ամբողջական պտույտ է կատարում 1756,79 երկրային օրվա ընթացքում, իր ուղեծրով շարժվելով միջինում 0,204919 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7536) Ֆարենհայտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրեշիա

Անվան այլ կիրառումների համար տե՛ս՝ Բրեշիա (այլ կիրառումներ)Բրեշիա (իտալերեն՝ Brescia), կոմունա Իտալիայում, Լոմբարդիա մարզի Բրեշիա գավառում։


== Հակիրճ տեղեկատվություն ==
Բնակչությունը ըստ 2009 թվականի տվյալների կազմում է 191 639մարդ, խտությունը՝ 2112 մարդ/կմ²։ Զբաղեցնում է 90,68 կմ² տարածք։ Փոստային ինդեքս՝ 25100։ Հեռախոսային կոդ՝ 00030։
Գտնվում է Ալպյան լեռների ստորոտին, Գարդա և Իզեո լճերից մի քանի կիլոմետր հեռավորութան վրա։ Բնակչության թվով Լոմբարդիայի երկրորդ և հյուսիսարևմտյան Իտալիայի չորրորդ խոշոր քաղաքն է. Բրեշիայի քաղաքային տարածքը անցնում է նրա վարչական սահմաններից այն կողմ և ունի 672,822 բնակիչ while over 1.5 million people live in its metropolitan area.: Բրեշիան վարչական կենտրոնն է նույնանուն գավառի, որ Իտալիայում ամենաընդարձակներց մեկն է։
Քաղաքը հիմնադրվել է ավելի քան 3,200 տարի առաջ (հնում անվանվել է Brixia) և տարածաշրջանային կարևոր կենտրոն է եղել դեռևս նախահռոմեական ժամանակներում։ Նրա հին քաղաքամասում այսօր էլ կանգուն են հին հռոմեական ժամանակների հասարակական շինություններ, որ ամենալավ պահպանվածներն են Հյուսիսային Իտալիայում, ինչպես նաև բազմաթիվ պատմական այլ հուշարձաններ, այդ թվում՝ միջնադարյան ամրոց, քրիստոնեական հին ու նոր տաճարներ, Վերածննդի դարաշրջանի ճարտարապետության նշանավոր նմուշ համարվող Պիացա դելլա Լոջիան (Piazza della Loggia) և այսպես կոչված՝ ռացիոնալիստական ճարտարապետության լավագույն նմուշօրինակներից մեկը՝ Պիացա դելլա Վիտտորիան (Piazza della Vittoria):
Քաղաքի՝ պատմական հուշարձաններով հարուստ հնագիտական տարածքը՝ հին հռոմեական ֆորումով և Սան Սալվատորե - Սանտա Ջուլիա վանական համալիրով ճանաչվել է ՅՈՒՆԵՍԿՕ-ի Համաշխարհային ժառանգության վայր՝ որպես «Լանգոբարդերն Իտալիայում. 568–774 թթ. իշխանության կենտրոնացման վայրեր» նախագծի մաս։
Բրեշիան մեր օրերում համարվում է արդյունաբերական կարևոր բնակավայր։ Տնտեսական զգալի նշանակություն ունեն այստեղ գործող մետալուրգիական, գործիքաշինական, մեքենաշինական, ավտոմատ սարքերի, զենքի արտադրության ձեռնարկությունները, որոնց շարքում են այնպիսի խոշոր ընկերություններ, ինչպես՝ A2A]ն, պողպատ արտադրող Gruppo Lucchini-ն, հրազեն արտադրողներ Beretta-ն ու Perazzi-ն, գործիքաշինական Camozzi-ն, գազասարքավորումներ արտադրող Cavagna Group-ը...
Leonessa d'Italia («Իտալիայի էգ առյուծ») մականվանյալ Բրեշիան աչքի ընկնող դեր է խաղում նաև այդ երկրի սննդի արդյունաբերության բնագավառում. ոչ միայն Իտալիայում, այլև նրա սահմաններից շատ հեռու բարի համբավ են վայելում այստեղ արտադրվող խավիարն ու «Ֆրանչակորտա» (« Franciacorta ») անվանումով փրփրուն գինին։ Պատահական չէ, որ 2017 թվականին քաղաքն ու նրա շրջական հռչակվել են «Գաստրոնոմիայի եվրոպական տարածաշրջան»։
Հիշատակման է արժանի նաև այն փաստը, որ դասական ավտոարշավի հեղինակավոր Mille Miglia մրցարշավը մեկնարկում և ավարտվում է Բրեշիայում։


== Գրականություն ==
«Брешиа»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Քաղաքի գլխավոր կայք(իտալ.)
Բրեշիայի զբոսաշրջության պաշտոնական կայք. useful information, guide destination and hotel, airport
Բրեշիայի զբոսաշրջության գրասենյակ Archived 2019-06-12 at the Wayback Machine.
Բրեշիայի թանգարանների կայք
Բրեշիայի համալսարանի պաշտոնական կայք
Բրեշիայի կաթոլիկ համալսարան (իտալերեն)
Հիիեմեցա

Հիիեմեցա (էստ․՝ Hiiemetsa), գյուղ Էստոնիայի Իդա-Վիրումաա նահանգի Վայվառա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(8360) 1990 FD1

(8360) 1990 FD1, աստերոիդ աստերոիդների հիմնական գոտում։ Հայտնաբերվել է 1990 թվականի մարտի 26-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,646169 ա. մ., առավելագույնը մոտենում է 2,3337 ա. մ. հեռավորության վրա և հեռանում 2,9587 ա. մ.։ Արեգակի շուրջ մեկ ամբողջական պտույտ է կատարում 1572,26 երկրային օրվա ընթացքում, իր ուղեծրով շարժվելով միջինում 0,22897 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8360) 1990 FD1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հառյու (գյուղ, Պյուհալեպա շրջան)

Անվան այլ կիրառումների համար տե՛ս՝ ՀառյուՀառյու (էստ․՝ Harju), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուիլյամ Անդերս

|}
Ուիլյամ Անդերս (անգլ.՝ William Anders, հոկտեմբերի 17, 1933(1933-10-17)[…], Բրիտանական Հոնկոնգ, Միացյալ Թագավորություն), ԱՄՆ-ի ռագմաօդային ուժերի պաշտոնաթող գեներալ-մայոր, ՆԱՍԱ-ի աստղագնաց, ինժեներ-էլեկտրիկ, միջուկային ինժեներ։ 1955 թվականին ավարտել է ԱՄՆ-ի ռազմածովային ակադեմիան, 1962 թվականին՝ ռազմաօդային ուժերի տեխնոլոգիական ինստիտուտը և ստացել գիտությունների մագիստրոսի կոչում։ ԱՄՆ-ի աստղագնացների խմբում ընդգրկվել է 1963 թվականից։ 1968 թվականի դեկտեմբերի 21-ից մինչե դեկտեմբերի 27-ը Ֆրենկ Բորմանի և Ջեյմս Լովելի հետ, որպես երրորդ օդաչու, թռիչք է կատարել «Ապոլոն-8» տիեզերանավով, որը պատմության մեջ առաջին անգամ մտել է Լուսնի ուղեծիր և Երկրի այդ բնական արբանյակի շուրջը գործել է 10 պտույտ։ Այդ ընթացքում Անդերսը լուսանկարներ է կատարել ու հեռահաղորդել Երկիր։ Դրանց թվում էր Երկրի ծագելը (Earthrise) պատկերող նշանավոր լուսանկարը։
Իր մասնագիտական ու զինվորական գործունեությունն առաջ տանելուց բացի՝ Անդերսը եղել է Միացյալ Նահանգների դեսպանը Նորվեգիայում (1976-1977 թվականներին)։
1984 թվականին նրան ընտրել են ԱՄՆ ճարտարագիտության ազգային ակադեմիայի անդամ՝ հաշվի առնելով միջուկային ճարտարագիտության, տիեզերքի հետազոտման և ուսումնասիրման ասպարեզներում, ինչպես նաև միջուկային, օդագնացային, տիեզերագիտական ազգային քաղաքականության բնագավառում ներդրած նշանակալի ավանդը։


== Պարգևներ ==
Ռազմաօդային ուժերում լավագույն ծառայության համար մեդալ
ՆԱՍԱ-ի՝ լավագույն ծառայության համար մեդալ
Միջուկային կարգավորման հանձնաժողովի՝ լավագույն ծառայության համար մեդալ
National Geographic ընկերության Hubbard մեդալ հետազոտական աշխատըանքի համար
Collier Trophy Harmon Trophy, Dr. Robert H. Goddard Memorial Trophy, General Thomas D. White USAF Trophies
Նվաճումների ամերիկյան ակադեմիայի Golden Plate մրցանակ(1969)
Օդագնացության ամերիկյան ընկերության՝ թռիչքային նվաճումների համար մրցանակ
Պաշտպանության նախապատրաստության ամերիկյան ընկերության մրցանակ(1993)
2018 թվականի հոկտեմբերին աստղագիտության միջազգային միությունը Լուսնի երևացող մասի խառնարաններից մեկը, որը պատկերվել է Անդերսի լուսանկաներից մեկում, անվանել է "Anders' Earthrise":Ապոլլոն-8 տիեզերանավի անձնակազմի մյուս անդամների պես Անդերսը ստացել է AIAA-ի Haley Astronautics Award:
Անդերսին նվիրված անկյուններ են հանդիսավորությամբ բացվել Նյու Մեքսիկոյի տիեզերագնացության պատմության միջազգային փառքի սրահում (1983),, Air & Space միջազգային փառքի սրահ (1990), ԱՄՆ-ի աստղագնացության փառքի սրահում (1997), ավիացիայի ազգային փառքի սրահում (2004)։


== Ծանոթագրություններ ==


== Արտաքին հղումներ ==
Astronautix biography of William Anders
Appearances on C-SPAN
Ուիլյամ Անդերս Internet Movie Database կայքում
US Air Force biography of William Anders
American Experience, Race to the Moon Archived 2016-08-03 at the Wayback Machine.
Մանկական սղարան

Մանկական սղարանը թեք հարթությամբ և փոքրիկ սանդուղքով մի կառույց է, որը թույլ է տալիս բարձրանալ դեպի վերին հարթակ և իջնել ներքև։ Նախատեսված է երեխաների ժամանցի և սպորտային զարգացման համար, տեղադրվում է մանկական խաղահրապարակներում, զբոսայգիներում և մանկական հանգստի այլ վայրերում։


== Պատմություն ==
Վարկածներից մեկի համաձայն՝ ժամանակակից տիպի առաջին սղարանը կառուցվել է Չարլզ Ուիքստիդի կողմից։ Այն պատրաստված է եղել փայտե տախտակներից և տեղադրվել է բրիտանական Քեթերինգ քաղաքի Ուիքստիդ այգում 1922 թվականին։ Ընդ որում՝ տղաների և աղջիկների համար նախատեսված էին տարբեր թեքություններ։


== Տեսակներ ==
Մանկական սղարանները կարող են պատրաստված լինել պլաստմասսայից, փայտից կամ մետաղից։
Թեքահարթակի մակերևույթը կարող է լինել ինչպես ուղիղ, այնպես էլ ալիքաձև։
Թեքությունը կարող է լինել նաև պարուրաձև՝ ուղղահայաց առանցքի շուրջ պտտվող։
Սղարանի թեքությունը կարող է լինել ինչպես հարթ, այնպես էլ խորդուբորդ կամ ծալքերով։
Երբեմն թեքությունը ամբողջությամբ փակ է և իրենից  ներկայացնում է խողովակ. վերջին տարատեսակը հաճախ օգտագործվում է Ակվապարկի ջրային սղարաններում։
Մեծ զվարճանքի զբոսայգիներում կարող են տեղադրվել խոշոր տարատեսակ սահուղիներ՝ մի քանի զուգահեռ թեքություններով։


== Պատկերասրահ ==

		
		
		
		
		
		
		
		
		
		


== Տես նաև ==
Ճոճանակ
Մանկական խաղահրապարակ


== Ծանոթագրություն ==